Félagsmálaráðuneytið og Hagstofa Íslands hafa frá árinu 2012 , að frumkvæði Velferðarvaktarinnar , safnað og birt árlega samfélagslegar mælingar undir yfirskriftinni félagsvísar . Markmið vísanna er að auðvelda almenningi og stjórnvöldum að fylgjast með samfélagslegri þróun . Félagsvísum er ætlað að mæla þætti sem eru í eðli sínu mikilvægir fyrir líf fólks og hafa bein áhrif á félagslega velferð þeirra . Nýr vefur félagsvísa opnaði 18. október 2019 . Þar er tölulegum upplýsingum félagsvísa miðlað á aðgengilegan hátt . Á vefnum er að finna fjölbreytta mælikvarða félagslegrar velferðar sem skiptast í 11 víddir . Félagsvísar gefa heildarmynd af stöðu félagslegrar velferðar innan hverrar víddar . Hagstofa Íslands annast uppfærslu og birtingu félagsvísa samkvæmt samningi við félagsmálaráðuneytið .